Carla Overbeck

Carla Overbeck (1968–, født Werden) er en amerikansk tidligere fotballspiller. Med 170 landskamper i perioden 1988–2000 var hun en sentral spiller på USAs kvinnelandslag i fotball, der hun var med på å vinne to verdensmesterskap, ett OL-gull og ett OL-sølv. Overbeck var forsvarsspiller.

På college-nivå spilte Overbeck for University of North Carolina Tar Heels, der hun var med på å vinne NCAA-mesterskapet alle sine fire år. Fra 1992 hadde hun stillingen som assistenttrener ved Duke University Blue Devils sitt kvinnelag.

På landslaget debuterte Overbeck i 1988. I VM i 1991 var hun fast på laget, og startet alle kampene. I OL i 1996 var hun lagkaptein, og vant gull på hjemmebane i Atlanta. Det ble på nytt gull i VM i 1999, før Overbeck avsluttet landslagskarrieren med sølvmedalje i OL i 2000.

Referanser

Eksterne lenker 
 

 

Fotballspillere fra USA
Spillere i VM i fotball for kvinner 1991
Spillere i VM i fotball for kvinner 1995
Spillere i VM i fotball for kvinner 1999
Fotballspillere under Sommer-OL 2000
Deltakere for USA under Sommer-OL 2000
Medaljevinnere under Sommer-OL 2000
Fotballspillere under Sommer-OL 1996
Deltakere for USA under Sommer-OL 1996
Medaljevinnere under Sommer-OL 1996
Olympiske medaljevinnere i fotball